Diari Oficial de la Generalitat Valenciana


Sumari del DOGV 9874, del 19-06-2024 (2024/5801)

Extracte de la Resolució de 7 de juny de 2024, del rector de la Universitat Politècnica de València, per la qual es convoca la segona edició dels premis de la Càtedra bp-UPV Innovació Energètica per a treballs final de màster per a l'any 2024.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5801


Data del document
:   10-06-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 7 de juny de 2024, del rector de la Universitat Politècnica de València, per la qual es convoca la segona edició dels premis de la Càtedra bp-UPV Innovació Energètica per a treballs final de màster per a l'any 2024. [2024/5801]  
BDNS (identif.): 768386  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/768386)  
  
Primer. Beneficiaris   
Podrà participar-hi l'alumnat matriculat en la Universitat Politècnica de València en el curs acadèmic 2023-2024.   
Els sol·licitants dels premis han de complir, al final del termini de sol·licitud, els següents requisits:  
a) Haver aprovat el seu treball final de màster en alguna de les convocatòries de defensa de TFM del curs acadèmic 2023-2024.  
b) La temàtica dels treballs ha de ser en l'àmbit de la innovació energètica, fent especial èmfasi en l'ús de fonts d'energia neta i sostenible, en la millora de l'eficiència energètica i en la contribució de les solucions trobades a la transició energètica.  
   
Segon. Objecte   
L'objecte d'esta convocatòria és la concessió de tres premis destinats a treballs final de màster aprovats en el curs 2023-2024 que acrediten el compliment dels requisits estipulats en les bases reguladores del procediment. Estos premis tenen la finalitat de fomentar el desenvolupament de treballs de qualitat en l'àmbit de la innovació energètica, fent especial èmfasi en l'ús de fonts d'energia neta i sostenible, en la millora de l'eficiència energètica i en la contribució de les solucions trobades a la transició energètica.   
  
Tercer. Bases reguladores   
Accessibles en: https://www.upv.es/contenidos/CABP-UPV/.   
  
Quart. Quantia   
S'establixen un primer premi i dos segons premis. El primer premi a millor treball final de màster està dotat amb 2.000 € i els dos segons premis estan dotats amb igual quantia, cadascun amb 1.000 €.   
  
  
Quint. Termini de presentació de sol·licituds   
El termini de presentació de sol·licituds estarà obert a partir de l'endemà de la publicació de l'extracte d'esta resolució en el Diari Oficial de la Generalitat Valenciana i finalitza l'1 de novembre de 2024.  
  
  
València, 10 de juny de 2024. El rector: José Esteban Capilla Romá.